สังคมบูรณากวน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

....ส้มป่อย
m...การเมืองพักรบกลับมาปรองดองด้วยกระแสบอลโลก สายข่าวจากสภาหินอ่อนหูพึ่งมาว่า นักเลือกตั้งในสภาเปิดโต๊ะแทงกันคึกคัก ใครชอบทีมโปรด ทีมรองบ่อน ทุ่มกันไม่อั้น ไม่ใช่หลักหมื่นหลักแสน แต่คนระดับบิ๊กเล่นถึงขั้นวางรถหรูเฟอร์รารีเป็นเดิมพัน ส่วนรายจิ๊บๆ แค่เรื่องงบถุงเงินถังในพื้นที่ ผู้ชำนาญเกมบอกด้วยว่า ทีมโปรดของนักการเมืองก็เหมือนประชาชีท่านๆ อังกฤษ สเปน บราซิล ส่วนนายกฯ มาร์คที่ปันใจไปชอบ “อาร์เจนตินา” ด้วยลีลาเจ้าหนูเมสซี ทำให้ซีกเพื่อไทยขืนใจไม่ชอบทีมมาราโดนาด้วย กลัวจะซ้ำรอยนายกฯ เปื้อนเลือด เลยประกาศเป็นอริกับอาร์เจนให้รู้แล้วรู้รอด...m...ควันหลงเลือกตั้ง สข.หลังเพื่อไทยแพ้กระจุย ฝ่ายวิเคราะห์สีแดงยอมรับว่าน่าห่วง เพราะสแกนเบื้องลึกแล้วพบว่า “คนในรั้ว” 90% หรือพวกคนชั้นกลาง มีเงินทั้งหลาย ออกมาใช้สิทธิ สข.เพิ่มขึ้น ต่างจากที่ผ่านมาที่ไม่เคยสนใจไยดี แต่ครั้งนี้ตั้งใจออกมาใช้สิทธิลงดาบไม่เอาเพื่อไทย ปฏิเสธการเผาบ้านเผาเมือง จน สส.กทม.เพื่อไทย เป็นห่วงถ้าพรรคไม่เดินหน้าทำอะไร เลือกตั้ง สก. 50 เขต กับ สข.ที่เหลืออีก 36 เขต ที่จะเลือกกันอีกล็อตในวันที่ 29 ส.ค. มีหวังเสร็จ ปชป.เรียบลามไปถึงสนาม สส.กทม. ครั้งหน้าดีไม่ดีอาจกวาดหมดเหลือให้เชยชมไม่กี่หน่อก็เป็นได้...m...รัฐบาลมาร์คหลังเลือดโชกกับ 88 ศพ หายใจโล่งระดับหนึ่ง วันนี้ใช้เรื่อง “ปรองดอง” เป็นตัวเดินหน้าฝ่าวิกฤต ตั้งคณะกรรมการ 4 ชุด ปฏิรูปสื่อ ปฏิรูปประเทศ สอบสวนเหตุการณ์ชุมนุม แก้ไขรัฐธรรมนูญ แต่ประเทศถูกแบ่งเป็นสองสีเช่นนี้ ใครๆ ก็ไม่เชื่อว่า อภิสิทธิ์จะตั้งใจปฏิรูปจริง อาจแค่ลูบๆ คลำๆ เพราะแต่ละเรื่องใช้เวลาเป็นปี บางเรื่องทำสิบปีก็ไม่เสร็จ ตั้งมาก็เพื่อเป็นเกราะกำบังกันชนให้รัฐบาลฝ่าแรงต้านเสื้อแดง ผลสรุปที่จะออกมากำลังถูกปรามาสว่า จะไม่มีบทสรุป โดยเฉพาะงานหนักของ คณิต ณ นคร ที่เชื่อว่าจะออกแบบประนีประนอม หาคนผิดยากเพราะทุกอย่างมันมั่ว ทั้งกองกำลังไม่ทราบฝ่าย มือที่สาม ไอ้โม่งชุดดำ ทหาร คนเสื้อแดง จุดหลักคือ รัฐบาลอภิสิทธิ์เป็นคู่ขัดแย้งกับ นปช. ไม่ว่าใครตั้งใครมาทำงาน ก็ไม่มีทางแก้ความขัดแย้งให้ราบเรียบ แต่หัวใจสำคัญที่รัฐบาลต้องการคือ ดึงเสียงกลางๆ ที่ไม่เลือกข้าง ให้เห็นด้วยกับการปรองดอง จนวันนี้วอร์รูม ปชป.วิเคราะห์รัฐบาลมาถูกทางเพราะเศรษฐกิจกำลังเดินหน้า และคนส่วนใหญ่ไม่ต้องการความรุนแรง ดังนั้น ทำอะไรก็ได้ที่ยุติความรุนแรงเป็นอันใช้ได้ ส่วนคณะกรรมการปฏิรูปประเทศ ที่นายกฯ มาร์คลงทุนสับขาหลอกบรรดากระจอกข่าวที่เฝ้าเกาะติดความเคลื่อนไหวจนหลงขบวนไปบางส่วน กว่าจะมารู้ตัวอีกทีขบวนนายกฯ ก็ถึงหน้าบ้าน อานันท์ ปันยารชุน หวังเกลี้ยกล่อมให้มารับตำแหน่งประธาน แถมเปิดทางเลือกเผื่อไว้เป็น หมอประเวศ วะสี ที่คงต้องรอลุ้นกันอีกทีพฤหัสบดีนี้...m...ข่าวฝากผ่านสังคมบูรณากวน นายนพดล เด่นดวง ผู้อำนวยการโรงเรียนสามพรานวิทยา ผู้บริหารคนดัง จ.นครปฐม ขอบคุณพนักงานตรวจรับบัตรโดยสารการบินไทย น.ส.ณิสา ชาญศรี ที่ทำให้ไม่ตกเครื่องไปหาดใหญ่ หลังเข้าใจผิดนึกว่าไปเที่ยวของการบินไทย แต่เป็นไฟลต์แอร์เอเชีย ต้นสังกัดอย่าลืมตบโบนัสให้แล้วกัน...